पाएं अपने शहर की ताज़ा ख़बरें और फ्री ई-पेपरडाउनलोड करें
जिला मजिस्ट्रेट संदीप हंस ने कहा कि कोविड-19 के बढ़ रहे केसों को ध्यान में रखते हुए पंजाब सरकार के दिशा-निर्देशों के तहत जिले में नई हिदायतें जारी की गई हैं। यह हिदायतें 15 मई तक लागू रहेंगी। जिला मजिस्ट्रेट ने कहा कि रोजाना रात्रि का कर्फ्यू सायं 6 से सुबह 5 बजे तक तथा सप्ताह के अंत में शुक्रवार की सायं 6 बजे से सोमवार सुबह 5 बजे तक लागू होगा।
इस दौरान सारी गैरजरूरी गतिविधियों पर पाबंदी होगी। पब्लिक ट्रांसपोर्ट बसें, टैक्सियों व ऑटो को 50 प्रतिशत की समर्थ्य से चलाने की मंजूरी होगी। उन्होंने कहा कि बार, सिनेमा, जिम, सपा, स्वीमिंग पूल, कोचिंग सैंटर, स्पोर्ट्स पूरी तरह बंद रहेंगे। रेस्टोरेंट (समेत होटल), कॉफी शाॅप, फ़ास्ट फूड, ढाबे आदि में बैठकर खाना खाने पर पाबंदी होगी। केवल खाना घर ले जाने की मंजूरी होगी।
डिलीवरी की रात 9 बजे तक की मंजूरी है। सारी दुकानों (समेत वह दुकानें जो माल व मल्टीप्लैक्स में स्थित हैं) वह रोजाना सायं पांच बजे तक बंद की जाएंगी। सारे साप्ताहिक बाजार बंद रहेंगे। सारे सामाजिक व सभ्याचारक व खेलों के जनसमूह व समागम पर पूरी तरह पाबंदी होगी। इसके अलावा किसी भी एनजीओ व सामाजिक संस्थाओं द्वारा इकट्ठ करके किसी भी तरह का कोविड से संबंधित सामान मास्क, सैनिटाइजर आदि का वितरण नहीं किया जाएगा। जनतक पार्कों में इकट्ठ करके किसी भी तरह का समागम आयोजित नहीं किया जाएगा। सारी राजनीतिक इकट्ठ पर पूर्ण पाबंदी होगी।
सर्विस इंडस्ट्री समेत सारे प्राइवेट दफ्तरों को सिर्फ घर पर काम करने की मंजूरी
मेडिकल व नर्सिंग काॅलेज खुले रह सकते हैं। सारी भर्तियों संबंधी परीक्षाएं स्थगित की जाती हैं। सर्विस इंडस्ट्री समेत सारे प्राइवेट दफ्तरों को सिर्फ घर पर काम करने की मंजूरी होगी। सरकारी दफ्तरों में 45 वर्ष से अधिक उम्र के तैनात सेहत, फ्रंटलाइन कर्मचारी, जिन्होंने पिछले 15 दिनों व इससे अधिक दिनों के अंदर वैक्सीन की एक भी डोज नहीं ली उनको छुट्टी लेकर जितनी देर तक उनकी ओर से वैक्सीन डोज नहीं ली जाती, उतनी देर तक घर में रहने की सलाह दी जाती है। 45 वर्ष से कम उम्र के कर्मचारी, जिनकी आरटीपीसीआर की रिपोर्ट निगेटिव होगी, उनको ड्यूटी पर हाजिर होने की मंजूरी होगी। यह रिपोर्ट 5 दिन से पुरानी नहीं होनी चाहिए। ऐसा न होने की सूरत में वह छुट्टी लेकर रहेंगे।
जिन इलाकों में कोरोना केसों की दर ज्यादा है, वहां माइक्रो कंटेनमेंट जोनों को पहल दी जाएगी। जिला मजिस्ट्रेट ने कहा कि अस्पताल, वेटरनेरी अस्पताल व सारी दवाइयां व मेडिकल उपकरणों के निर्माण व सप्लाई से संबंधित सरकारी व निजी क्षेत्र से संबंधित संस्थानों के ट्रांसपोर्ट से संबंधित व्यक्तियों को पहचान कार्ड पेश करने की सूरत में उक्त पाबंदी से छूट रहेगी। ई-मार्क्स व सारे सामान की आवाजाही को छूट रहेगी। उन्होंने कहा कि जिला अधिकारियों द्वारा कोविड को फैलने से रोकने से संंबंधित चाल चलन संबंधी भारत सरकार एवं सरकार के दिशा-निर्देशों की इन-बिन पालना करनी यकीनी बनाई जाए। उन्होंने कहा कि आदेशों की अवहेलना करने वालों के खिलाफ सख्त कार्रवाई अमल में लाई जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn